b'\n_START_ARTICLE_\nOkanagon\n_START_SECTION_\nIme\n_START_PARAGRAPH_\nNaziv Okanagon i sli\xc4\x8dne varijante, domoroda\xc4\x8dki je termin nastao od Okana\'qen, Okanaqe\'nix, ili Okina\'qen, prema nekom, vjerojatno glavnom Okakagon selu blizu Okanogan Fallsa na u\xc5\xa1\xc4\x87u Similkameen Rivera. Susjedna plemena poznaju ih pod razli\xc4\x8ditim nazivima. Kutenai su ih nazivali \'Ak\xc3\xaanuq\'la\'lam\' ili \'KokEnu\'k\'ke\' , kako navodi Chamberlain (1892), dok Boas (1911) spominje tako\xc4\x91er Kutenai naziv \'Kank.\'utla\'atlam\' , u zna\xc4\x8denju "flatheads". Ovome je izgleda srodan i naziv \'KEnake\'n\' , koji za njih imaju Tobacco Plains Indijanci. Ostali nazivi bili su: \'OtcEnake , ili \'OtcEna.qai\'n\' , ili \'UtcEna\'.qai\'n\' , nazivi od raznih Salishan plemena; \'Soo-wan\'-a-mooh\' , Indijanci Shuswap; \'.SoqEnaqai\'mEx\' , Indijanci Columbia; \'WEtc.naqei\'n\' (Skitswish); i \'Tcutzwa\'ut\' , \'Tcitx\xc3\xbba\'ut\' , Tsawa\'nEmux, ili \'OkEna.qai\'n\' , kod Ntlakyapamuka. Isonkua\xc3\xadli, je njihovo vlastito ime sa sebe u zna\xc4\x8denju "our people."\n_START_SECTION_\nPopulacija\n_START_PARAGRAPH_\nRanu populaciju Mooney (1928) procjenjuje na preko 2,200 (1780). \xc5\xa0etlandski \xc5\xa0kot i etnograf James Alexander Teit (1864-1922) je (1900) svakako realniji i navodi da ih ima izme\xc4\x91u 2,500 i 3,000. kasniji popisi su precizniji: 1,516 (1905), od \xc4\x8dega 824 u Kanadi i 692 u SAD-u. Godine 2004. (prema Indian Life Online) ima ih 688 u Britanskoj Kolumbiji.'